Samarbeidsavtale mellom Den offentlige tannhelsetjenesten og kommunalt tjenesteområde med ansvar for personer med utviklingshemming i ­­\_\_\_\_\_\_\_\_\_\_\_\_\_\_\_\_\_\_\_\_\_\_kommune, avd.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Den offentlige tannhelsetjenesten skal etter tannhelsetjenesteloven § 1-3 gi et regelmessig og oppsøkende tannhelsetilbud til utvalgte prioriterte grupper, herunder personer med utviklingshemming over 18 år i og utenfor institusjon (gruppe B). Disse har rett til et regelmessig og oppsøkende tilbud hos Den offentlige tannhelsetjenesten. For at fylkeskommunen skal kunne oppfylle kravet til oppsøkende virksomhet for denne pasientgruppen, må Den offentlige tannhelsetjenesten samarbeide med miljøterapitjenesten i kommunene.

**Formålet med samarbeidet**

* Forebygge orale sykdommer og fremme helsen hos personer med utviklingshemming over 18 år i og utenfor institusjon.
* Sikre at brukere innenfor denne rettighetsgruppen får det tannhelsetilbudet de har krav på etter gjeldende lovverk og retningslinjer.
* Avtalen skal regulere samarbeidet og samarbeidsformen mellom Den offentlige tannhelsetjenesten i Nordland fylkeskommune og miljøterapitjenesten i kommunen, til beste for brukerne som mottar hjelp etter tannhelsetjenesteloven.

**Lover, forskrifter og rundskriv som legges til grunn for samarbeidet**

* Lov om tannhelsetjenesten (LOV 1983-06-03)
* Lov om kommunale helse- og omsorgstjenester (LOV-2011-06-24-30)
* Lov om helsepersonell (LOV 1999-07-02)
* Lov om pasientrettigheter (LOV 1999-07-02)
* Lov om folkehelsearbeid (LOV 2011-06-24-29)
* Forskrift om kvalitet i pleie- og omsorgstjenesten (FOR 2003-06-27)

**Ansvar og forpliktelser**

**Tannhelsetjenesten:**

* Innkalle til årlig møte med kommunalt tjenesteområde med ansvar for personer med utviklingshemming. Tannhelsetjenesten har ansvar for å avtale møtedato og skrive møtereferat. De er også ansvarlig for å sende møtereferat til kommunen. Aktuelle møtesaker er samarbeidsavtalen, kontaktpersoner i tannhelsetjenesten og kommunen, eventuelle utfordringer/problemområder, kartlegge behov for gjensidig faglig oppdatering/undervisning, kartlegge behov for individuell bistand til tannpuss og munnstell og/eller kostholdsveiledning, samtykkekompetanse og rydding av pasientliste. Skriftlig plan for veiledning/undervisning legges ved møtereferat.
* Sørge for at lister over beboere/registrerte brukere som har rett på tilbud fra Den offentlige tannhelsetjenesten er ajourført.
* Gi opplæring og veiledning i munnstell for ansatte i det kommunale tjenesteområdet som har ansvar for personer med utviklingshemming.
* Bistå i utarbeidelse av beboernes individuelle plan.
* Følge opp den enkelte bruker etter behov. Gi nødvendig tannbehandling og innkalle til kontroll etter behov.

**Kommunalt tjenesteområde med ansvar for personer med utviklingshemming**

* Delta på årlig samarbeidsmøte med tannhelsetjenesten. Tannhelsetjenesten innkaller til møtet og skriver referat.
* Informere brukerne om tilbudet fra tannhelsetjenesten, innhente samtykke der det er nødvendig og gi tilbakemelding til tannhelsetjenesten.
* Ved forespørsel gi tannhelsetjenesten oversikt over registrerte brukere. Tannhelsetjenesten må også informeres om brukere som har flyttet eller gått bort.
* Etablere og kvalitetssikre et system der brukerne får ivaretatt sitt daglige munnstell.
* Sørge for at brukerne har nødvendig utstyr til tann- og munnstell.
* Gjøre nyansatte og vikarer kjent med rutiner for munnstell.
* Bidra til et strukturert samarbeid mellom tannhelsetjenesten og kommunalt tjenesteområde med ansvar for personer med utviklingshemming.

Avtalen gjelder for 1 år fra siste signatur, og den vil bli automatisk forlenget med 1 år om gangen hvis ikke annet er meldt skriftlig.

Sted og dato: …………..…………………………….

……………………………………… ……………………………………..

For tannhelsetjenesten For kommunalt tjenesteområde med ansvar for personer med utviklingshemming